Det har vært to profesjonelle amerikansk fotballag i National Football League fra Louisville i Kentucky: **Louisville Breckenridges** (eller **Brecks**) fra 1921 til 1924 og **Louisville Colonels** i 1926.

NFL hadde planer om at Brecks skulle være et reisende lag, men de spilte en rekke hjemmekamper. Alle disse ble spilt i Eclipse Park frem til stadionet tok fyr og brant ned den 20. november i 1922. Colonels spilte alle sine kamper på bortebane. Selv om Colonels hadde base i Chicago i Illinois ses laget på som en fortsettelse av Brecks.

Louisville Brecks (1899–1924)
-----------------------------

Brecks kan spores tilbake til 1899. Lagets offisielle navn var **Louisville Breckenridge Club**, og laget holdt til i Louisville på hjørnet av Fifth og St. Catherine Street, som på den tid var bygrensen. I 1922 rapporterte *Louisville Courier-Journal* at lagets historie kunne spores til Floyds and Brecks, et lite lag fra et nabolag som hadde holdt det gående lenger enn de fleste uavhengige lagene i landet. Det ble først sett på som et amatørlag ettersom de fleste spillerne var unge menn fra det samme nabolaget, men innen 1919 ble det sett på som et profesjonelt lag selv om det i hovedsak bestod av lokale spillere.

Lagets første profesjonelle kamp kom den 16. november 1919 og resulterte i en 17–0 seier over New Albany Calumets. Seieren sikret Brecks en uoffisielle «Falls Cities»-tittelen, til tross for at det ikke eksisterte en offisiell liga.

### NFL

Eieren av Brecks, Aaron Hertzman, betalte en avgift på $25 til NFL den 21. februar 1921. NFLs offisielle encyklopedi bekrefter at selv om representanter fra Louisiville ikke deltok på ligamøtet i april 1921 fikk NFL et brev med en forespørsel om å etablere et lag. Dette resulterte i at Hertzman fikk plass i ligaen fremfor de andre profesjonelle og semiprofesjonelle lagene i Louisville-området. I 1920 var det minst ni uavhengige lag i området, inkludert Brecks og Evansville Ex-Collegians.

NFLs president Joseph Carr likte ideen om å å etablere lag i byer som hadde sterke tilknytninger til baseball, som kan være en av grunnene til at Hertzman og Brecks fikk plass i ligaen i 1921. Nyhetene fikk lite omtale i lokale nyheter i Louisville, som ikke var videre overraskende gitt den generelt lave interessen for ligaen i 1920.

Brecks var ett av åtte lage som ble med i NFL (da under navnet American Professional Football Association) i 1921. Carr hadde planlagt å bruke Brecks som et reisende lag for å fylle ut terminlisten for de mer etablerte lagene i ligaen, men i praksis opererte Brecks ikke som et reisende lag. De spilte ku to ligakamper i 1921, en på hjemmebane og en på bortebane. Alle spillerne var født og oppvokst i Louisville, og i motsetning til de fleste lag var ikke Brecks’ to kamper mot etablerte lag, men mot Evansville Crimson Giants og Columbus Panhandles.

Hertzman var lagets manager. Brecks spilte også en del kamper mot lokale og uavhengige lag som ikke spilte i ligaen.

#### 1921-sesongen

Brecks tapte sin første ligakamp mot Evansville Crimson Giants den 2. oktober 1921. Ifølge kamprapporter var det over 2 000 tilskuere på kampen, og inntektene gikk til å bygge et minnesmerke til den første soldaten fra Indiana som døde i første verdenskrig. De seks neste kampene ble spilt i Eclipse Park mot forskjellige uavhengige lag, hvor Brecks gikk 4–2. En kamp mot Cincinnati Celts den 6. november 1921 ble kansellert etter at Celts ikke kunne holde sin del av kontrakten.

Brecks møtte ikke et nytt APFA-lag før 4. desember. Kampen resulterte i et 6–0 tap mot Columbus Panhandles i Louisville etter en touchdownpasning sent i kampen. Brecks endte derimot 1921-sesongen med nederlag i begge kampene mot andre lag i ligaen, men et sammenlagtresultat på 4–4–1. Karl Hower spilte for laget i 1921.

#### 1922-sesongen

Brecks møtte flere formidable motstandere på bortebane i løpet av sesongen. De tapte blant annet borte mot Canton Bulldogs, som skulle gå videre til å vinne ligatittelen i 1922, 38–0 og Toledo Maroons 39–0. I den neste kampen gikk de på lagets største nederlag, et 59–0 tap mot Racine Legion.

Louisvilles første seier i NFL kom først den 22. november 1922, da Brecks slo Crimson Giants 13–6. Dette skulle også ende opp med å bli den eneste kampen hvor Brecks scoret poeng.

Bare få dager senere opplevde Brecks en tragedie da Eclipse Park ble totalskadet i en brann, og lagets to gjenværende kamper ble kansellert. Dersom stadionet ikke hadde brent ned ville laget trolig klart å gå i null økonomisk.

#### 1923-sesongen

Etter at Eclipse Park ble totalskadet valgte Brecks å spille hjemmekampene i 1923-sesongen i det nye Parkway Field. Som et insentiv for å hente Akron Pros, Columbus Panhandles og Oorang Indians til Louisville for kamper annonserte Brecks salg av sesongbilletter. 1923-sesongen begynte derimot i samme baner som 1922-sesongen, med et 37–0 tap mot Canton. Uken etter tapte de 34–0 borte mot Columbus, og åpningskampen på hjemmebane mot Akron ble avlyst på grunn av dårlige billettsalg. Brecks klarte å lokke Oorang Indians til Louisville for det som skulle bli lagets siste NFL-kamp. Indians bestod eksklusivt av uramerikanere og var satt sammen av eier Walter Lingo for å reklamere for sitt salg av airedale terriere. Kampen inkluderte underholdning før kampen sant det første kjente halftime-showet. Jim Thorpe var en av lagets spillere. Brecks tapte kampen 12–0.

#### 1924-sesongen

Brecks avsluttet sin siste sesong i 1924 som medlemmer av Fall Cities Football Federation og fullførte året 2–3. Brecks mente at Alumni Field, som tilhørte en lokal videregående skole var mer enn passende for lagets terminliste og flyttet hjemmekampene sine dit i 1924. Aaron Hertzman, eier av Brecks, ble samtidig valgt til NFLs Sergeant of Arms.

Louisville Colonels (1926)
--------------------------

Louisville Colonels ble stiftet i 1926 for å fylle ut terminlisten til et voksende NFL, men var et reisende lag med base i Chicago. Samme sesong hadde NFL inkludert flere semiprofesjonelle lag, i hovedsak for å hindre at de ble med i American Football League. Selv om Colonels var et reisende lag med base i Chicago blir de sett på som en fortsettelse av Brecks. Bill Harley, tidligere eier av Toledo Maroons, tok over som lagets manager mens Hertzman forble eier.

Colonels klarte ikke å score et eneste poeng i 1926-sesongen. Lagets første kamp endte med et 13–0 mot Canton Bulldogs, som ble fulgt med et 47–0 tap mot Detroit Panthers. Louisvilles to siste kamper i NFL ble spilt 7. november 1926 (Chicago Bears 34, Louisville Colonels 0) og 14. november 1926 (Green Bay Packers 14, Louisville Colonels 0).

Brecks-Colonels er det siste fra de fire store idrettsligaene i Nord-Amerika som har spilt hjemmekamper i Kentucky. Kentucky Colonels spilte i American Basketball Association fra 1967 til ligaen ble slått sammen med National Basketball Association etter 1975–76-sesongen.

Sesongresultater
----------------

|  | År | S | T | U | Plass | Trener |
| --- | --- | --- | --- | --- | --- | --- |
| Brecks | 1921 | 0 | 2 | 0 | 18. | Austin Higgins |
| 1922 | 1 | 3 | 0 | 12. | Hubert Wiggs |
| 1923 | 0 | 3 | 0 | 19. | Jim Kendrick |
| Colonels | 1926 | 0 | 4 | 0 | 21. | Lenny Sachs |
| Totaler | 1 | 12 | 0 |  |  |

Referanser
----------

1. 1 2 3 4 5 6 7 8  Butler, Brian S. (1988). «The Role of the Road Team in the NFL: The Louisville Brecks» (PDF). *Coffin Corner* **(engelsk)**. Professional Football Researchers Association. 10: 1–11. Besøkt 13. juni 2022.
2. 1 2 3  Gill, Bob (1991). «Forgotten Firsts» (PDF). *Coffin Corner* **(engelsk)**. Professional Football Researchers Association. 13 (5): 1–2. Besøkt 13. juni 2022.
3. ↑  Carroll, Bob. «The Packers Crash Through: 1924» (PDF) **(engelsk)**. 10. Professional Football Researchers Association: 1–5. Besøkt 13. juni 2022.
4. ↑  «1926 Louisville Colonels Statistics & Players». *Pro-Football-Reference.com* **(engelsk)**. Besøkt 13. juni 2022.

| * v
* d
* r
Tidligere lag i National Football League |
| --- |
| Oppstartslag | 
* Chicago Tigers (1920)
* Cleveland Tigers / Indians (1920–21)
* Muncie Flyers (1920–21)
* Rochester Jeffersons (1920–1925)
* Rock Island Independents (1920–1925)
* Akron Pros / Indians (1920–1926)
* Canton Bulldogs (1920–1926)
* Columbus Panhandles / Tigers (1920–1926)
* Hammond Pros (1920–1926)
* Detroit Heralds / Tigers / Panthers / Wolverines (1920–1928)
* Buffalo All-Americans / Bisons / Rangers (1920–1929)
* Dayton Triangles (1920–1929)

 |
| 1920-årene | 
* Cincinnati Celts (1921)
* New York Brickley Giants (1921)
* Tonawanda Kardex Lumbermen (1921)
* Washington Senators (1921)
* Evansville Crimson Giants (1921–22)
* Louisville Breckenridges / Colonels (1921–1923, 1926)
* Minneapolis Marines / Red Jackets (1921–1924, 1929–30)
* Youngstown Patricians (1922)
* Oorang Indians (1922–23)
* Toledo Maroons (1922–23)
* Racine Legion / Tornadoes (1922–1924, 1926)
* Milwaukee Badgers (1922–1926)
* St. Louis All-Stars (1923)
* Cleveland Indians / Bulldogs (1923–1927)
* Duluth Kelleys / Eskimos (1923–1927)
* Kenosha Maroons (1924)
* Kansas City Blues (1924)
* Kansas City Cowboys (1925–26)
* Frankford Yellow Jackets (1924–1931)
* Pottsville Maroons / Boston Bulldogs (1925–1929)
* Providence Steam Roller (1925–1931)
* Brooklyn Lions (1926)
* Hartford Blues (1926)
* Los Angeles Buccaneers (1926)
* New York Yankees (1927–28)
* Orange / Newark Tornadoes (1929–30)
* Staten Island Stapletons (1929–1932)

 |
| 1930–50-årene | 
* Brooklyn Dodgers / Tigers (1930–1944)
* Cleveland Indians (1931)
* Cincinnati Reds (1933–34)
* St. Louis Gunners (1934)
* Boston Yanks (1944–1948)
* Baltimore Colts (1947–1950)
* New York Bulldogs / Yanks (1949–51)
* Dallas Texans (1952)

 |